
  1. fejezet


  Walter Nash nem akart részt venni a temetésen. Ki akarná eltemetni a saját apját, még ha nem is álltak közel egymáshoz? Gyermekkorában még sok remek közös élményben volt részük, amelyek giccses családi filmekben vagy képeslapon is megállták volna a helyüket.


  Aztán ahogy teltek az évek, Nash sajnos olyanná vált, akit a kőkemény, macsó vietnámi veterán apja nem tudott tisztelni, vagy a jelek szerint egyáltalán kedvelni. Onnantól kezdve Tiberius  akit mindenki csak Tynak nevezett  és Nash külön-külön élte az életét, és szinte soha nem találkoztak, pedig ugyanabban a városban éltek: az apa az öreg sorházak egyikében, a fia pedig egy biztonsági kapuval védett lakóközösségben, ami kint tartotta a nem ott lakókat, így az öreg sorházak népét is.


  Nash végigmérte magát a tükörben, miközben a nyakkendőjét igazgatta. Negyvenéves múlt, százkilencvenhárom centi magas volt, alakja hórihorgas, mellkasa csontos, sovány, karja és lába vékony, vállasnak sem kifejezetten mondhatta magát. Sosem szánt arra időt, hogy izmot szedjen fel. Mi értelme az ilyesminek, ha úgysem sportoló, katona, rendőr vagy kidobóember? Ahaja még dús volt, és hullámos, bár a halántékán kezdett őszülni.


  Feleségével, Judithtal és a tizenkilenc éves lányukkal, Maggie-vel egy hatalmas, nyolcszáz négyzetméteres emeletes házban laktak, szépen berendezett földszinttel. Öt hálószoba és hét fürdőszoba jutott hármójukra. Agarázsban a kocsija, egy nagy, vörös Range Rover mellett parkolt Judith ezüst Mercedes-Benz S osztályú szedánja és Maggie erdőzöld BMW-je is. Aházhoz egy nagy, gondozott hátsó udvar is tartozott egy színes csempéjű úszómedencével.


  Még egyetemre jártak, amikor a lányuk megfogant. Walter és Judith gyorsan megesküdtek a helyi törvényszéki épületben. Egy olyan bíró adta össze őket, akit nem is ismertek, és egyikük családja sem volt jelen. Nem mentek nászútra, helyette lakást vettek, ami a férfi döntése volt. Ennek sokkal több értelmét látta, úgy gondolta, a nászutak csak arra jók, hogy sok pénzért készüljön néhány fotó az albumba. Később eladta a lakást, és az így befolyt pénzből kifizette mindkettőjük diákhitelét.


  Nash ügyvezető igazgató volt a Sybaritic Investmentsnél. Azért jutott ilyen magasra a ranglétrán, mert éveken keresztül több mint száz órát dolgozott hetente, kevés vagy semennyi szabadságot nem vett ki, sok üzleti utat vállalt, és egyik államból vagy országból a másikba menve mindenhol számolt, lehetőségeket elemzett, tárgyalt és bonyolult megállapodásokat hozott tető alá, amelyekhez egy sereg ügyvéd kellett, rengeteg papír és egy elme, ami a legnagyobb nyomás alatt is higgadt maradt.


  Asok kemény munkának és áldozatnak köszönhetően most már hét számjegyű volt a fizetése, ezenkívül bónuszokat is kapott.


  Habár szerette a feleségét és a gyerekét, egyikükhöz sem állt kifejezetten közel, a természetéből fakadóan nem igazán került közel senkihez. De úgy tűnt, Judithékat nem zavarja, hogy kissé tartózkodó, és mindig örömmel fogadták, ha csatlakozott hozzájuk.


  Igazság szerint Nashnek sosem ment könnyen a barátkozás. Zárkózott volt. Kifejezetten tehetségesnek bizonyult a számok világában, jól bánt a pénzzel, és briliánsan kombinálta az üzleti portfóliókat. Ha munkáról volt szó, remekül fogalmazott, és korrekt, jó vezetőként lelkesíteni is tudta az embereit. De valójában az egyedüllétet szerette.


  Régebben volt egy barátja, aki a mai napig hiányzott neki: egy Charly nevű labradoodle. Egy tenyésztőtől vették, amikor Maggie négyéves volt. De egy éve egy betegség miatt drámaian leromlott azöreg kutya állapota, és el kellett altatniuk. Amikor erre sor került, Nash megszédült, alig kapott levegőt, és már azt hitte, szívinfarktusa vagy pánikrohama van.


  Szánalmas vagyok, hogy egy kutya miatt zokogtam, és az apám halála után közel sem ekkora bennem a gyász? Valószínűleg az vagyok.


  Nash védelmére legyen mondva, hogy Charly semmit nem várt el a gazdájától, csak hogy időt tölthessen vele és csodálhassa. Aférfi apja pedig ennek nagyjából a szöges ellentétét tette, amivel össze is zavarta az egyetlen gyermekét.


  Nash büszke volt rá, hogy milyen magas életszínvonalon élhet a családja neki köszönhetően. Judith tanárnak tanult az egyetemen, de amikor teherbe esett, úgy döntöttek, hogy otthon marad Maggie-vel. Most, hogy a lányuk már felnőtt, a nő néha szóba hozta, hogy talán befejezi a képzést, és helyettesítő tanárként dolgozni kezd, mielőtt eldöntené, hogy teljes állásban is érdekelné-e ez a szakma. Aférje teljes mellszélességgel támogatta őt, függetlenül attól, hogy emellett az ötlet mellett határoz, vagy máshogyan.


  Judith magas, atletikus és csinos nő volt. Mindig edzett, egészséges és optimista maradt. Imádott tenni-venni a kertben, és remekül főzött. Odafigyelt Maggie-re, sokszor önkénteskedett az iskolában, és mindig aktívan részt vett a környékbeli összejöveteleken, miközben a férje Londonban, Szingapúrban vagy Dohában tárgyalt.


  Nash tudta, hogy a felesége támogatása nélkül nem jutott volna el ide. Aházasságukra tényleg partneri viszonyként tekintett. Judith mindig bedobta magát a céges bulikon és a többi rendezvényen, ahová nemcsak a csúszós ranglétrán kapaszkodó dolgozókat hívták meg, hanem azok házastársait is.


  Hetente takarítók jöttek hozzájuk, akik gondját viselték a háznak. Amedence és az udvar tisztán tartására is alkalmaztak embereket. Judith évente elutazott a barátnőivel, időnként pedig a férjével vagy a lányával is, ami mindig kellemesre sikerült. Nash úgy gondolta, hogy a szexuális életük pont olyan, mint amilyen a legtöbb embernek az ő korukban, két évtizednyi házassággal és egy gyerekkel ahátuk mögött.


  Tudatosan elkezdett félretenni a lánya egyetemi oktatásának költségeire attól a naptól fogva, hogy Maggie megszületett, de ő úgy döntött, kihagy egy évet az érettségi után. Több rangos egyetemre is felvették, de Maggie nemrég közölte a szüleivel: még abban sem biztos, hogy tovább akar tanulni.


  Olyasmikről beszélt, hogy influenszerré, tartalomgyártóvá válhatna a közösségi médiában, és ehhez felhasználhatná az egyetemre félretett pénz egy részét. Az apja tudta, hogy a lány sok időt tölt számítógépezéssel a szobájában, mint a legtöbb fiatal, és azt is, hogy van egy digitális kamerája, egy drága mikrofonja és némi felszerelése a vágáshoz. Néha még éjszaka is zajokat hallott odabentről.


  Nem bánta, hogy segítenie kellett a lányának az álmai megvalósításában. Maggie-ben pezsgett a pozitív energia, magas volt, mint mindkét szülője, és csinos, amivel az anyjára ütött. Udvarlók egész hada vonult fel a házukban a gimnazista évei alatt. Askála a beképzelt izompacsirtáktól a visszahúzódó kockákig terjedt, de néhány olyan férfi is megfordult náluk, aki jócskán túljárt már az egyetemista koron. Ez utóbbiak esetében a lány sosem fejtette ki, hol is találkozott velük, Nash pedig a hivatalos hanghordozását segítségül híva tudtukra adta, milyen kockázatokkal járhat, ha egy maguknál ennyivel fiatalabb személlyel járnak, és elküldte őket.


  Tehát, hogyha ez az influenszerdolog legalább részben népszerűségi verseny volt, akkor Maggie jó eséllyel indulhatott. De Nash nem akarta olyan mértékben támogatni őt, hogy a lány ne tanuljon meg megállni a saját lábán. Nem tartotta helyesnek, ha az ember mindig másokra hagyatkozik.


  Mielőtt összeveszett volna vele, az ő apja is ezt mondta neki:


  Egyedül buksz el vagy győzedelmeskedsz, fiam. Akkor nincs, akit hibáztathatnál, vagy akinek hálálkodnod kellene.


  Nashnek erről Everett Temple jutott eszébe, annak a cégnek a vezérigazgatója, ahol dolgozott. Everett öt évvel volt fiatalabb nála, ésa magas pozícióját csak annak köszönhette, hogy az apja alapította a Sybariticet, ahogy sok más vállalatot is az évtizedek során. Legalább kétszázmillió dollárnyi vagyont halmozott fel, de kizárólag apuci jóvoltából.


  Everett ragaszkodott hozzá, hogy mindenki Rhettnek szólítsa, és minden helyzetben saját magát képzelte a legokosabbnak, mert ha kicsit is kevesebbnek látja magát, akkor azzal szinte már azt is be kellett volna vallania, hogy a sikere egyáltalán nem az ő érdeme. Legalábbis Nash ezt feltételezte róla, és nem hitte, hogy téved.Nash ugyanis a legtöbb helyzetben nagyon gyakran valóban a legokosabb volt a jelenlévők közül, még ha ezt nem is tudatta atöbbiekkel.


  Olyanokkal vetetem magam körbe, akik legalább olyan okosak vagy még okosabbak is, mint én. Így együttesen elérik, hogy én zseninek tűnjek.


  De ki tudja, mit hoz a holnap?


  2. fejezet


  Miközben Nash befejezte a készülődést, az anyjára gondolt, akivel öt évvel korábban végzett a mellrák. És az apjára, aki rengeteg rákkeltő anyagnak volt kitéve Vietnámban az átkozott Agent Orange-nek köszönhetően, ami az évtizedek alatt lassan elpusztította az egykor oly erős szervezetét.


  Az apja első felesége öngyilkos lett. Hogy miért, azt Nash sosem tudta meg. Ty harminchét évesen vette el a második feleségét, egy évvel később pedig megszületett a fiuk. Akatonák gyerekeinek sokszor sokat kellett költözködniük, de Nashnek nem, mert a születése után nem sokkal megállapodott a családja. Ty már csak rövid ideig szolgált a hadseregben, közel állt a nyugdíjhoz. Nash hároméves korában letelepedtek a városban, ahol a férfi az egyetemi éveit leszámítva az egész életét leélte.


  Gyerekkorában sok időt töltött az apjával. Olyasmiket csináltak, amiket a legtöbb apa és fia. Nash évekig baseballedzésekre járt, ahol védőként sokat ügyetlenkedett, mert rövid idő alatt nagyot nőtt, az apja pedig folyamatosan tanácsokkal látta el a pálya széléről, meg üvöltözött az edzőkkel, a bíróval és a többi szülővel, sőt néha még tettlegességig is elfajult a helyzet. Párszor kenuzni is elmentek, egyszer kempingezni, de ez utóbbi nem tartott sokáig, mert Nash kis híján kórházba került a mérges szömörcék miatt. Tizenhárom éves korára az apja megtanította neki, hogyan bánjon a fegyverekkel és lőjön úgy, mint egy profi. Ennek ellenére a fiú nem volt hajlandó vadászni. Úgy érezte, sosem tudná rávenni magát arra, hogy kioltson egy életet.


  Sporteseményekre is ellátogattak. Az apja a meccsek alatt sorra döntötte magába a söröket, és folyamatosan kiáltozott meg gesztikulált, függetlenül attól, hogy a csapata éppen jól vagy rosszul teljesített. Nash ilyenkor üdítőt ivott, megevett egy hot dogot sajtszószos krumplival, és fejben teljesen máshol járt. Általánosságban jók voltak ezek a közös időtöltések, az apja pedig örömmel vett részt a kisfia életének jelentős pillanataiban.


  Nash gyerekként jelen volt az apja nyugdíjba vonulásának ünnepélyes ceremóniáján is, és büszkén figyelte, ahogy az teljes díszegyenruhában feszít, mellkasán a rengeteg kitüntetéssel, miközben a többi bátor, kemény és erős férfi ünnepli őt.


  Atengerparti nyaralások során látta az apja testén a küzdelmek során szerzett sérülések hegeit is. Ilyenkor büszke volt rá, de sajnálta is, hogy ilyen sok mindenen ment keresztül és ennyit szenvedett.


  Aboldog időknek azonban vége szakadt, amikor a fiú úgy döntött, hogy teniszezni fog a férfias amerikai foci helyett. Ezt egy egyszerű okból tette: habár tizennégy éves korára jócskán meghaladta a száznyolcvan centit, eléggé sovány volt, gyenge, és nem vágyott rá, hogy leverjék a fejét. Úgy érezte, hogy egy olyan sportágban játszani, amely életre szóló agykárosodást okozhat, nem a legintelligensebb vagy legproduktívabb időtöltés.


  Az apja viszont legendás játékosnak számított régen Mississippiben, és a döntés után teljesen máshogy viszonyult a fiához. Elmaradtak a közös időtöltések. Egy láthatatlan fal választotta el őket egymástól, amit Nash sosem értett meg, hiszen nem hitte, hogy egy olyan semmiség, mint az iskolai sportág kiválasztása ilyen ostoba, drámai következményekkel járhat.


  Aztán véget ért az iskola, kezdődött az egyetem, ő pedig megházasodott, fiatalon apává vált, üzleti szakon kiváló eredményeket elérve lediplomázott, és elkezdte kialakítani a saját identitását mint férj, szülő és zseniális üzletember.


  Amegözvegyült apja csak tizenkét kilométerre lakott tőle, a város rosszabb környékén, ugyanabban házban, ahol Nash is felnőtt, de egészen a haláláig nem állt szóba a fiával. Ty még arra sem adott neki lehetőséget, hogy eljöhessen a hospice-ba, hogy elbúcsúzhassanak egymástól. Még azt sem tudatta vele, hogy haldoklik. Nash az egészről csak akkor értesült, amikor az apja idős szomszédja meghozta a halálhírt.


  Végül eljött a mai nap, amikor végleg elbúcsúzik tőle, de mi lesz utána?


  Elhivatottan összeszorította a törékeny, kecses állkapcsát, és kifényesített fekete lakkcipőben, megfésült hajjal kilépett az ajtón, hogy csatlakozzon a családjához. Autóba ültek, és elindultak, hogy leróják a tiszteletüket az előtt az ember előtt, aki évtizedeken át a legkevésbé sem tisztelte a fiát.


  Remélte, hogy a másnap minél hamarabb eljön. Az megint csak egy átlagos nap lesz az irodában, ahol többé-kevésbé mindig tudhatta, mire számítson. Utálta a meglepetéseket.


  Aztán eltelik a kiszámítható kis életének még egy napja, és következik az azt követő, ami szinte pontosan ugyanolyan lesz majd.


  Legalábbis Walter Nash ezt hitte.


  3. fejezet


  Nash meglepőnek találta a tömjénfüstöt a felekezeten kívüli templomban. Az anyja katolikusként nőtt fel, és őt is így nevelte, így hozzá volt szokva az illatokhoz és a csengőszóhoz. Az apja viszont nem járt velük misére. Egyszer elmagyarázta a fiának, hogy Isten koncepciója azoknak való, akik nem hoznak saját döntéseket.


  Fiam, ha az éghez kell fordulnod útmutatásért, akkor ideje felkeresned egy pszichiátert  mondta, de csak amikor jócskán kívül voltak a szeretett felesége hallótávolságán, mert Ty Nash mindent megtett, hogy őt ne haragítsa magára.


  Nash igazából azon is csodálkozott, hogy az apja egyházi temetést kap. Meg azon, hogy egy koporsó lesz a végső nyughelye. Mindig úgy képzelte, hogy ő is a hamvasztást választja majd, mint az anyja, akinek a temetése volt az utolsó alkalom, hogy apa és fia egyszerre egy térben tartózkodtak. Ty az első sorban ült, magába roskadva, mint aki teljesen kiüresedett. Nash három sorral mögötte zokogott. Afelesége és a lánya felváltva vigasztalták.


  Az anyjával még úgy is tartotta a kapcsolatot, hogy az apjától teljesen eltávolodott. Az asszony Maggie születésénél, illetve ballagásánál is jelen volt. Időnként együtt ebédeltek, az anyja átjött hozzájuk a születésnapok és az ünnepek alkalmából, de Nash sosem ment vissza a házba, ahol felnőtt. Az együtt töltött idő alatt Ty egyszer sem került szóba, bár Nash néha látta az asszony arcán vagy érezte a kérdéseiből, hogy szóba szeretné hozni. De a férfi tudta, hogy a kibékülésre nincs esély. Ő ugyanis megpróbálta újra felvenni a kapcsolatot az apjával, nem sokkal azután, hogy az anyjánál diagnosztizálták a rákot.


  Egy nap, amikor az anyja a kórházban volt kezelésen, Nash bejelentés nélkül megjelent a régi ház ajtajában. Egyik kezében egy doboz meleg étel volt, hogy közösen elfogyasszák, a másikban pedig egy kartonnyi az apja kedvenc söréből. Az viszont csak rápillantott a felkínált ételre meg a fia együttérző arcára, kiütötte a kezéből a dobozt, és elvette a sört. Aztán egy hatalmas jobb horoggal váratlanul úgy képen törölte a fiát, hogy az hátratántorodott és leesett a teraszról. Mindezt azért, mert az megpróbált kibékülni vele ahelyett, hogy bemosott volna neki egyet. Nash álla és háta egy hónapig fájt.


  Egészen nagy és lármás tömeg gyűlt össze a templomban. Ahangzavart elsősorban egy bizonyos csoport okozta. Már az odakint parkoló Harley-Davidsonokból is tudni lehetett, hogy Ty Nash haverjai is eljöttek, akikkel egykor a vietnámi háborúban harcolt, ugyanis alapító tagja volt egy motoros bandának, amelyet Húzz el! klubnak kereszteltek. Anevet a bőrkabátjaik hátára is rávarrták.


  Aveteránok együtt ültek. Alegtöbbjük öltönye gyűrött volt, és ősrégi, de a hajuk jól fésült és az arcuk ápolt. Mindannyian józannak tűntek, de Nash biztosra vette, hogy a szertartás után majd sokan leisszák magukat a sárga földig, miközben ezredszerre is felemlegetik Ty Nash hőstetteit. Sem a beszélgetésük hangereje, sem a szóhasználatuk nem illett Isten házába, de láthatóan senki nem mert rájuk szólni. Nash sem.


  Amásodik sorban foglalt helyet a családjával. Az előttük lévő padban egyetlen nő gubbasztott; őt Rosie Parkerként mutatta be nekik Harriet Segura, a régi ismerősük, Ty idős szomszédja, akitől Nash egyáltalán értesült az apja haláláról. Rosie Parker a hatvanas éveiben járt, magas, sovány, csontos asszony volt, megnyúlt arccal. Aruhája kifejezetten réginek tűnt és nem teljesen illett rá. Atekintete mintha belevájt volna Nash bőrébe. Miután bemutatták a mögötte ülő családnak, megremegett, és érthetetlenül motyogott valamit.


  Ez meg mi a fene volt?, tűnődött a férfi. Afelesége támogatóan megszorította a kezét. Maggie csak a telefonjával foglalkozott, és egy szőke hajtincsét csavargatta.


  Harriet Segura előrehajolt a mögöttük lévő padból.


  Ez a nő Tyjal élt az elmúlt pár évben, mondhatjuk úgy is, hogy a barátnője volt  suttogta Nash fülébe.  Legalábbis apád így gondolta. Ha engem kérdezel, csak egy romlott aranyásó, de apádnak betegen ez nem tűnt fel.


  Nashnek nem volt tudomása arról, hogy az apjának lett volna bármennyi kiásható aranya, Parker pedig egyáltalán nem úgy nézett ki, mint egy aranyásó, de úgy döntött, most nem foglalkozik ezzel a kérdéssel. Megfelelő mennyiségű adat hiányában sosem próbálta levonni a következtetéseket.


  Nem kérték meg rá, hogy szólaljon fel a szertartáson, és ennek örült is. Az viszont megdöbbentette, hogy a pap egy ponton kihívta Parkert a szószékhez. Anő felállt, halk, vontatott hangon felolvasott egy zsoltárt, aztán kissé hangosabban kijelentette, hogy Ty remek élettárs és szerető volt. Ez utóbbit hallva Nashnek még a lélegzete is elakadt, a motoros banda füttyögésétől és rikoltozásától viszont zengett a templom.


  Judith még jobban rámarkolt tenyerére.


  Az utolsó felszólaló következett, egy hatalmas fekete férfi, akit jól ismert a gyerekkorából.


  Basszus!


  Isaiah York volt a neve, de mindenki csak Sokk-ként emlegette. Nash sosem tudta meg, honnan ered ez a becenév. Kisfiúként egyszer megkérdezte az apját, aki annyit morgott erre:


  Fiam, talán egy nap majd elmesélem, de azt ki kell érdemelned.


  Ajelek szerint sosem érdemelte ki, mert a név eredetét továbbra is homály fedte.


  Sokk akkora volt, mint egy kétajtós szekrény. Ty legjobb barátja volt, együtt nőttek fel Mississippiben, és együtt szolgáltak Vietnámban. Úgy tűnt, az idősebb Nash nem sokat tudott a rasszok közti etikettről. Afia többször is hallotta, hogy az apja niggernek nevezi a haverját, de a megtermett férfi ezt valamiért a tisztelet vagy a kedvesség jeleként értelmezte. Adolog talán a hadsereghez vagy Vietnámhoz kötődött, Nash nem tudta, de baromi furcsának találta az egészet.


  Sokk egy stílusos, hajszálcsíkos fekete öltönyt viselt, ami jól illett a gigászi testére. Apódiumhoz lépett, a tömeg felé fordult és a barátaira nézve feltartotta a mutatóujját.


  Látok olyanokat, akiknek itt a helyük  zengte öblös hangján.


  Amotorosok kurjongattak. Ahogy elcsendesültek, a tekintete egyenesen Walter Nashre szegeződött.


  Ó, az isten szerelmére!, gondolta Nash, aki már érezte, mi következik.


  De olyanokat is, akiknek a lábukat sem lett volna szabad betenniük erre a temetésre. De nem ám! Menjenek a pokolba! Nem igaz, fiúk?


  Aharley-s banda tapsolt, és egyetértően hujjogott.


  Sokk tekintete szinte égetett. Nash egy pillanatra becsukta a szemét. Érezte, hogy a felesége még jobban szorítja a kezét. Amikor kinyitotta a szemét, már Maggie sem a hajával vagy a telefonja nyomogatásával volt elfoglalva. Ő is a szószékre meredt, mint mindenki.


  Az idős tiszteletes elhűlve hallgatta a gyalázkodást.


  Kérem, uram, ne…


  Azért gyűltünk ma itt össze  folytatta Sokk zavartalanul , hogy elbúcsúzzunk egy jó embertől, aki testvérünk volt békében és háborúban. Meghaltam volna érte, és ő is értem. Vietnámban és itt, a rohadt Egyesült Államokban is.  Ahatás kedvéért a magasba emelte az öklét. Akkora volt, mint egy ananász.  Ez az igazság.


  Újabb tapsvihar és ujjongás következett.


  Az elvörösödött arcú pap tett néhány tétova lépést az oltár előtt, amit megszentségtelenített a férfi, aki szemmel láthatóan még messze nem végzett a szitkozódással.


  Sokk tekintete a zászlóval beterített koporsóra siklott, ami egy kerekes állványon magasodott a tér közepén.


  Mondok most valamit, Ty. Mocskosul fogsz hiányozni! Jobban, mint bárki az egész életemben. És ez az igazság. Az igazság!


  Nash lopva a papra nézett, aki mintha sóbálvánnyá merevedett volna.


  Ahatalmas férfi az ég, majd a föld felé bökött.


  Ty, fingom sincs, hogy fent vagy lent végezted, ahogy azt se tudom, én hová érkezem majd, ha végre beadom a kulcsot. De bárhol is leszel, én mindig melletted állok majd, haver! Ha utolérlek, meglátod. Az hótziher, hogy ugyanoda kerülünk. Isten vagy ördög, öleld a kebledre Ty Nasht!


  Nash újra a tiszteletesre sandított, aki úgy tűnt, még mindig a fing szó hatása alatt állt, de a legújabb mondat is megtette a hatását. Sokk is felé fordult.


  Na jó, atyám, magáé a pálya! Zárjuk le a dolgot. Tynak ideje indulnia, ez az igazság. De először is… Szakasz! Vigyázz! Indulj!


  Amotorosok egy emberként felpattantak a helyükről, és sorba rendeződtek, mint a katonák, hiszen egykor azok voltak. Akoporsóhoz meneteltek, ahol Sokk is csatlakozott hozzájuk. Mindannyian háromszor rácsaptak a fedélre. Hatan voltak, így összesen tizennyolcszor. Azután újra felcsendült a hatalmas férfi öblös hangja:


  Egy ember most örökre elkárhozott, vagy a mennybe ment. Kaphatok egy áment? Gyerünk, emberek! Tegyétek a dolgotok!


  Adöbbent tömeg pedig Nashsel, a feleségével, a lányával és a felháborodott pappal egyetemben egy ámennel felelt.


  Sokk ezután odament Nashhez és rámutatott.


  Azt gondolta rólad, hogy te vagy a legnagyobb, legbeképzeltebb seggfej az egész földkerekségen  dörögte.  Mit mondhatnék? Úgy látom, fején találta a szöget, mint mindig. Ty tudta a tutit. Ty mindig tudta! Ez az igazság!


  Édes istenem! Csak mert a suliban a teniszt választottam a foci helyett?! Mindezt ezért?!


  Ha ezt gondolod, akkor közel sem vagy olyan okos, mint az öreged mondta  jelentette ki a megtermett férfi. Ezután Judithra és Maggie-re nézett.  Hölgyeim, fogadják őszinte részvétemet  jegyezte meg gyengéden, majd végül újra Nash felé fordult, és ezt tátogta: Seggfej.


  Egy perccel később a Harley-k motorja felbőgött odakint, és a kerekek csikorogtak az aszfalton, de Nash még a nagy ricsaj közepette is hallani vélte Sokk öblös hangját.


  4. fejezet


  Apap javára legyen mondva, egy perc ötvenhárom másodperc alatt lezavarta a szertartás hátralévő részét. Nash már csak tudta, mert végig a karórájára meredt. Sápadt volt, és teljesen megbénították a történtek. De nem csak a szidalmak.


  Apám azt mondta rólam, hogy okos vagyok?


  Afelesége felállt a záróének kezdeténél, és a karjánál fogva felhúzta őt is. Maggie is felemelkedett a helyéről, de közben a telefonját bújta.


  Rosie Parker követte az elhunyt élettársát és szeretőjét a halottaskocsihoz, és be is szállhatott mellé. Ajelek szerint közelebbi családtagnak számított, mint Ty Nash valódi családja.


  Nash a Range Roverhez vezette a saját családját.


  Atemetőben egy kicsi, penészfoltos sátor alatt szorongtak, és zuhogott az eső. Amég mindig feldúlt tiszteletes elhadart egy rövid, jellegtelen beszédet, amit a halál utáni feltámadás ígéretével zárt. Amikor befejezte, senki más nem szólalt fel. Ajelek szerint Sokk mindent elmondott, amit akart, a motoros banda ide már nem is jött el, Nash pedig még nem ocsúdott fel a kábulatból, és nem találta a szavakat.


  Ahogy az emberek elindultak a járműveik felé, egy szebb időket is megélt szürke öltönyt viselő alacsony, inas férfi lépett oda Nashhez.


  Mort Dickey vagyok, Mr. Nash. Maga pedig Walter Nash, a néhai Tiberius Nash fia, ha nem tévedek.


  Nash füle hallatára utoljára akkor hivatkoztak Tiberiusként az apjára, amikor az nyugdíjba vonult. Sokk és a többi katona szívatta anevével.


  Az vagyok.


  Én voltam az édesapja ügyvédje, illetve rövid ideig még az is vagyok.  Az idős úr átnyújtotta a névjegyét.  Amikor ráér, hívjon fel! Beszéljük át a végrendelet tartalmát, az ingatlanügyeket meg a többit. Mivel maga üzletember, biztosan érti, miről van szó.


  Nash megrázta a fejét.


  Nem, nem értem! Tudom, hogy az apám semmit sem hagyott rám. Abban pedig biztos vagyok, hogy nem engem nevezett ki a végrendelete végrehajtójának.


  Tartok tőle, hogy mindkét esetben téved. Ahét bármelyik napján megtalál az irodámban  intett Dickey a névjegye felé, aztán egy főhajtással távozott.


  Nash zsebre vágta a kártyát, beült a kocsijába, és robotpilótaként vezetett haza.


  Az eső még éjfélkor is zuhogott, Nash pedig sokkal több whiskyt ivott a kelleténél. Afelesége, ameddig tudott, fennmaradt vele, de ő egy ponton, kissé részegen az ágyba küldte. Maggie első útja a temető után a szobájába vezetett, és ott is maradt.


  Aférfi egy üveg brandy és a kedvenc spanyol kristálypohara társaságában kisétált a fedett hátsó teraszra. Csak állt ott, nézte az esőt, és nyakalta a brandyt. Azon gondolkodott, hogy a halottak vajon tényleg feltámadhatnak-e.


  Sokk és apa, tudhatnátok, hogy soha nem voltam egy beképzelt seggfej. És ez a rémálom igenis azzal kezdődött, hogy a teniszt választottam a foci helyett.


  Legurított még egy pohárral, előhúzta a névjegykártyát, és megnézte a címet. Az ügyvédi iroda nem a város jó környékén volt, hanem az apja lakhelyének közelében. Meg kell bizonyosodnom róla, hogy ez egy valódi ügyvéd. Sokkról meg a többi tahóról el tudta volna képzelni, hogy még egy utolsó piszkos trükkel borsot próbálnának törni az orra alá az apja szerető emlékének tiszteletére.


  Hirtelen elhányta magát. Először a brandy jött ki, aztán a whisky, és még ki tudja, micsoda. Egy része a szürke öltönynadrágját érte. Nash rögtön arra gondolt, hogy muszáj lesz elvinnie a tisztítóba. Pedig nem régen vette, és szép, vékony, nyári szabású, visszafogott darab volt, bár kissé szűkített szárral, ahogy a mai divat diktálta.


  De mi a francért agyalsz most pont ezen?!


  Lehajolt, lerakta az üveget meg a poharat egy alacsony asztalkára.


  Ahogy kiegyenesedett, kis híján fenékre esett, amikor meglátta, hogy a sötétből kiválik egy alak, kezében esernyővel.


  Jézusom, maga meg kicsoda?  kérdezte Nash, és majdnem megint rókázott egyet.


  Aférfi belépett a tető menedékébe, a kabátja zsebébe nyúlt, és előhúzott egy fekete bőrtárcának tűnő tárgyat. Egy gyors mozdulattal kinyitotta és feltartotta. Ateraszlámpa félhomályában is jól látszott, hogy ez nem egy pénztárca.


  Ajelvény fényes volt, és egy aranyszínű, kitárt szárnyú madarat ábrázolt, meg még valamit, amit Nash a kábulatában nem tudott kivenni. Az alatta lévő igazolványon a következő díszelgett: Reed Morris különleges ügynök.


  Az FBI-tól jöttem, Mr. Nash. Váltanék magával pár szót, ha nem gond.


  Most?!  fakadt ki Nash sápadtan. Egyszerre kerülgette az émelygés és a kezdődő másnaposság.  Pont most akar cseverészni? Ember, most temettem el az apámat, éjfél elmúlt, és ömlik az eső, mintha dézsából öntenék!


  Morris látványosan a brandyre sandított.


  Látom, iszogatott egy kicsit  állapította meg. Anegyvenes éveiben járhatott. Alacsony, zömök alkat volt, őszes hajjal, áruházi öltönyben és gumitalpú cipőben. Magabiztos, kemény fickónak tűnt.


  Na ne mondja, Sherlock!  háborgott Nash, aki már nem bírta türtőztetni magát.  De én meg nem látom, hogy ez miért lenne amaga dolga.


  Csak azért, mert az ital elködösítheti az elméjét. Mert szeretném, hogy minden kristálytiszta legyen, tudja? Bemehetnénk a házba, hogy magunk közt lehessünk? Ígérem, a földszinten maradunk. Nem kívánom, hogy bárki más tudomást szerezzen erről a találkozóról.


  Nash farkasszemet nézett vele. Iszonyúan forgott vele a világ.


  Nagyon lehűlt az idő  jegyezte meg az ügynök.  Mintha nem is június volna.


  Nash fókuszálni próbált.


  Be akar jönni?


  Hogy váltsunk pár szót. Persze később hosszabb megbeszélésekre is sor kerül.


  Egy gondolat végre átverekedte magát a whisky és brandy tengerén, felderengett a férfi egyébként kifejezetten éles, racionális eszében, utána pedig úgy dőltek belőle a szavak, mint a vízfolyás.


  Édes istenem, ez az apám miatt van, ugye? Milyen törvényt szegett meg? De most már halott, és nem tudom, én mit tehetnék. Ha valami gond van, van egy… Nem vagyok seggfej! Nem érdekel, Sokk mit…


  Adolognak semmi köze az édesapjához  szakította félbe Morris, de Nash a jelen állapotában ezt hirtelen fel sem fogta.


  Van egy ügyvédem, egy nagyon jó ügyvéd, de nem látom, hogy ez az egész miért engem terhelne. És mint mondtam, az apám…


  Morris megragadta a karját.


  Én pedig azt mondtam, hogy az egésznek semmi köze az apjához  jelentette ki.


  De akkor mi ez?


  Azt hiszem, mindkettőnk számára az volna a legjobb, ha bemennénk.


  5. fejezet


  Morris körbenézett a tágas, ízlésesen berendezett földszinti szobákban.


  Szép kis ház.


  Nash ezt meg sem hallotta, mert épp a nadrágját törölgette egy nedves törülközővel a fürdőben. Miután végzett, sietve a terasz kőpadlójáról is feltakarította vele a hányást.


  Aztán sápadtan és nyugtalanul az FBI-ügynökre nézett.


  Megihatnánk egy kávét  vetette fel Morris.  Látom, van egy drága kávégépük  mutatott a sarokba, ahol három borhűtő is helyet kapott.


  Csinálhatok magának egy kapucsínót  válaszolta a házigazda bosszúsan.


  Csak akkor, ha maga is iszik, uram. Talán az majd egy kicsit helyrerázza.


  Nash elővette a hozzávalókat, megnyomta a megfelelő gombokat, és már ott is gőzölgött a forró, habos kávé a csészékben.


  Leültek egy alacsony, bőrrel bevont asztal mellé, ahol Judith kártyázni szokott a barátnőivel. Aközeli ajtó egy jól felszerelt edzőtermet rejtett, amit a felesége napi szinten használt. Maggie is egészen gyakran betért oda, mondván, hogy a megjelenése kulcsfontosságú lesz a termékei és a brandje arculata miatt. Időnként Nash is kinyitotta az ajtót, végigmérte a rengeteg eszközt, amelyekkel mind javíthatott volna a megjelenésén, aztán inkább becsukta, és evett még egy kis csipszet vagy fagylaltot.


  De még így sem szedett fel egy kilót sem.


  Köszönöm a kiváló kapucsínót, Mr. Nash.  Morris letörölte a habot az ajkáról egy papírszalvétával.


  Ha nem az apám miatt van itt, akkor miért?


  Az ügynök előszedett egy tollat és egy noteszt.


  Kérem, fogadja őszinte részvétemet!


  Köszönöm. De én miért érdeklem az FBI-t?


  ASybaritic Investments miatt. Maga a cégfelvásárlási részlegfeje.


  Nash hallgatott pár másodpercig. Már számos alkalommal kellett különböző perekben tanúskodnia a munkája miatt, ez a szakmájával járt. Megtanulta, hogy az ilyen helyzetekben kizárólag három módon szabad válaszolni a kérdésekre: igen, nem, illetve nem emlékszem.


  Igen.


  Az egyetem óta ott dolgozik?


  Igen.


  Élvezi?


  Igen


  Volt, hogy fontolgatta, hogy váltson?


  Nem.


  Jól kijön a vezetőséggel?


  Kire gondol?  kérdezett vissza Nash.


  Csak úgy általánosságban.


  Igen.


  Ismeri a Temple-öket?


  Igen.


  Everettet és az apját, Bartont?


  Igen. Barton vett fel a diploma után.


  Utánanéztem, hogy mit jelent a cégük neve. Aszibarita kifejezés. Azt, hogy a fényűzés kedvelője.


  Így igaz.


  Nem gondolja, hogy különös név ez egy befektetési cégnek?


  Szerintem illik hozzá. Az emberek azért fektetnek be, hogy megengedhessék maguknak a fényűző életet. Tudja, hogy több pénzük legyen.  Az utolsó mondatot úgy mondta, mintha egy hülyének magyarázna.


  Vagy egy FBI-ügynöknek.


  Hmm, erre még sosem gondoltam, de engem nem is vár fényűző élet. Hogyan jellemezné a viszonyát Everett Temple-lel?


  Milyen szempontból?


  Bármilyen szempontból. Akármit mondhat.


  Várjunk, szükségem lesz az ügyvédemre?  kérdezte Nash, aki egyre gyanakvóbbá vált.


  Jelenleg nem.


  Jelenleg nem? Mit jelentsen ez?


  Azt, hogy a jelen pillanatban nincs szüksége az ügyvédjére.


  Most az ügynök kezelte úgy őt, mint egy idiótát.


  Nagyon vicces, bosszankodott magában Nash.


  De ez megváltozhat?


  Az életben minden folyamatosan változik, nem igaz?


  Ne filozofáljon itt nekem, Morris! Meg kell értenem, miért jött ide, és miért teszi fel pont ezeket a kérdéseket.


  Az ügynök színpadiasan becsukta a füzetet és visszatette a tollra a kupakot. Amozdulatsor olyan gördülékenyen ment, hogy nyilván gyakran alkalmazta ezt a manővert a tárgyalások során.


  Úgy hiszem, hogy maga egy szorgalmas, törvénytisztelő állampolgár, Mr. Nash.


  Nos, jól hiszi. Az vagyok.


  De ez nem jelenti azt, hogy a cégénél mindenki más is az.


  Szorgalmas vagy törvénytisztelő?


  Bármelyik a kettő közül.


  Mintha egy nagy súly nehezedett volna Nash mellkasára.


  De a törvénytisztelet az, ami miatt most itt van, ugye?


  Alustaság nem bűn. Legalábbis nem az FBI szerint.


  De a törvényszegés igen.


  Valószínűleg nem lepi meg, ha elmondom, hogy az egész karrieremet ennek az üldözésére szenteltem.


  Ki szeg törvényt a Sybariticben?  Nash fejében zakatoltak a fogaskerekek, hogy rájöjjön a válaszra, mielőtt Morris felelne neki. Valami elkerülte a figyelmét? Vagy olyat tett, ami miatt megütheti abokáját?


  Everett Temple szereti, ha Rhettnek nevezik, igaz?  érdeklődött az ügynök.


  Igaz  hagyta rá Nash, akit váratlanul ért ez a furcsa kérdés.


  Maga tudja, hogy miért?


  Ööö… még sosem gondolkodtam el ezen.


  Morris szája örömtelen vigyorra szaladt.


  Dehogynem! Mr. Nash, pont egy ilyen okos, jó megfigyelő, mint maga? Igen, magának is utánanéztünk. Az FBI nem véletlenszerűen választotta ki.


  Hát jó, feltételeztem, hogy az Elfújta a szél rajongója. Tudja, abban szerepel Rhett Butler, a férfias, hetvenkedő karakter, aki felépíti a birodalmát és még a gyönyörű lány is az övé lesz.


  Scarlet és Rhett útjai elválnak a történet végén  rázta meg a fejét Morris.


  Ha maga mondja. Igazából sosem olvastam végig a könyvet és a filmet sem láttam. De hogy jön ide ez az egész?


  Rátérek a lényegre. Az FBI meggyőződése, hogy Rhett Temple nagyon veszélyes személyekkel játszik össze és folytat illegális ügyleteket.  Morris közelebb hajolt.  Azért vagyok itt, hogy felkérjem magát, legyen a beépített emberünk. Ha elég bizonyítékot gyűjtünk, tégláról téglára lerombolhatjuk az egész romlott szervezetet.


  Nash agya mintha leállt volna, aztán lassan újraindult.


  Amikor az ügynök megjelent, Nash azt képzelte, hogy az apjával kapcsolatban van itt. Amikor megtudta, hogy nem ez a helyzet, több lehetséges magyarázattal is előhozakodott magában, de erre egyáltalán nem számított.


  V-várjunk, azt állítja, hogy Rhett Temple egy bűnöző?


  Azt.


  Rhett Temple, a Sybaritic Investments vezérigazgatója?  hitetlenkedett.


  Ezért vagyok itt, igen.


  És veszélyes alakokkal működik együtt?


  Így van, Mr. Nash. Rendkívül veszélyes alakokkal.


  Nashben felmerült, hogy talán Sokk és az idióta cimborái felbérelték valakit, hogy játssza el egy ügynök szerepét, és még egyszer, utoljára halálra rémissze őt az apja tiszteletére.


  Mr. Nash? Uram?


  Aférfi csak a semmibe meredt, és azon gondolkozott, milyen szívesen megfojtaná Sokkot, ha kiderül, hogy…


  Mr. Nash?  Morris megrázta Nash kezét, ezzel visszarántva őt a valóság talajára.


  Nem mondhatja komolyan.


  Nagyon is komolyan beszélek.


  Nézze, Sokk vette rá erre az egészre? Mert belefáradtam a sok baromságba. Úgyhogy ha tényleg ő szervezte ezt az egészet, akkor kérem, húzzon innen a büdös francba!


  Ki az a Sokk?


  Nash tanulmányozta az ügynök arcát. Érezte, hogy lassan visszakúszik a testébe a félelem, mert a másik rezzenéstelen komolysággal nézett vele farkasszemet.


  De hát Rhett kőgazdag! Miért csinálna ilyesmit?


  Mindent megért majd, ha elfogadja az ajánlatunkat.


  Azt akarja, hogy legyek a… a kémjük?


  Talán az adatszivárogtató jobb kifejezés  vetette fel Morris.


  Azt hittem, hogy a szivárogtatók fordulnak a hatóságokhoz, nem pedig fordítva.


  Akkor nevezzük csak kémnek. Vagy téglának, esetleg beépített embernek. Igazából mindegyik ugyanaz.


  Szögezzük le, hogy egyelőre semmibe nem egyeztem bele  fakadt ki Nash. Élete legkimerítőbb és legmegalázóbb napja után most ezzel kell foglalkoznia?  Arohadt életbe, nem ronthat be ide csak úgy, és forgathatja fel az életemet!


  Őszintén szólva, nem várjuk el, hogy csatlakozzon hozzánk, ha nincs kedve hozzá, és nem kényszeríthetjük az együttműködésre. Elvégre szabad országban élünk.


  Pontosan.


  De kérem, tartsa észben, hogy ez egy rendkívül fontos ügy az FBI számára. El fogjuk kapni ezeket az embereket, akár segít nekünk, akár nem. Ha pedig nem hajlandó együtt dolgozni velünk, de aztán valahogy belekeveredik a bűncselekményekbe, hát…  Morris rezignált arccal vállat vont.


  Most fenyeget?


  Csak realisztikus vagyok. Amikor egy bűnszövetkezet összeomlik, sokan pórul járnak, néha olyanok is, akik ezt nem érdemlik meg. De maga az erőforrásaival bizonyára felbérelheti a legjobb ügyvédet, így valószínűleg csak rövid börtönbüntetésre kell számítania.


  De hát az imént azt állította, hogy engem szorgalmasnak és törvénytisztelőnek gondol  tiltakozott rémülten Nash.


  Ám azt is említettem, hogy az életben minden folyamatosan változik. Én jelenleg törvénytisztelőnek gondolom, de talán a tények mást mondanak. És a tényekben az a furcsa, hogy alapos munkával akár meg is változtathatók.


  Tehát arra kényszerít, hogy segítsek maguknak?  kérdezte Nash halkan, pedig valójában ordítani szeretett volna.


  Inkább úgy fogalmaznék, hogy meggyőzöm.


  Tehát mégsem szabad országban élünk?


  Maga mondta, nem én.


  Vagy a szabadság is a folyamatosan változó fogalmak közé tartozik?


  Most már maga is filozofál.


  Nash hátradőlt, próbálta feldolgozni a hallottakat.


  Nézze, időre lesz szükségem, hogy megemésszem mindezt.


  Az a benyomásom, hogy maga egy jó ember, Mr. Nash. Erkölcsös, elvhű.


  Tudomásom szerint soha nem tettem semmi törvénybe ütközőt.


  Ezért úgy hiszem, hogy most is biztosan helyesen szeretne cselekedni.


  Persze, de…


  Ez pedig azzal is jár, hogy vállal bizonyos kockázatokat, nyomás alatt is meghozza a nehéz döntéseket, és kiáll a meggyőződései mellett. Hiszem, hogy maga képes erre.


  Akkor is szükségem van egy kis időre. Át kell gondolnom ezt az egészet. Mérlegelnem a dolgokat. Egyszerűen így működik az agyam. Istenem, fordított esetben maga nem így tenne?


  Az ügynök úgy nézett ki, mint egy eladó, aki nem tudott tető alá hozni egy üzletet.


  Rendben, Mr. Nash, töprengjen egy kis ideig.  Felállt.  Hamarosan újra kapcsolatba lépünk magával, hogy megtudjuk, hogyan határozott. Az FBI folytatni fogja az akciót, ha hajlandó nekünk dolgozni. De akkor is, ha nem  tette hozzá egy kis szünet után. Az asztalra helyezte a névjegykártyáját.  Ha el kell érnie, ez majd segít. Mondanom sem kell, hogy senkinek sem beszélhet erről az egészről. Még a családjának sem.


  De…


  Senkinek  szakította félbe Morris.  Ám ha hajlandó segíteni nekünk, biztosíthatom, hogy nem marad magára. Meg fogjuk védeni, önt és a családját is. Tekintsen erre egy lehetőségként: kiléphet a komfortzónájából, jót tehet, és igazi hazafiként szolgálhatja az országot.


  Igen, persze, persze, mindig is a bakancslistámon volt, hogy belevessem magam a veszélyes bűnözők világába.


  Elég, ha a jó emberek tétlenek maradnak… Biztosan tudja, hogy szól a teljes idézet.  Az ügynök végignézett a borhűtők során, a drága kávégépen és a falat díszítő műtárgyakon.  És az életben több is van, mint a fényűzés.


  Mi lesz, ha belemegyek a dologba, és a veszélyes alakok egy része rács mögé kerül, de egyesek meglépnek? Mi lesz akkor velem és a családommal? Azt mondta, megvédenek minket.


  Ha szükséges, a tanúvédelmi program védelme alá kerülhetnek.


  Afeleségemnek és a lányomnak ebbe nincs is beleszólása?


  Mindenki szabadon dönthet, Mr. Nash, és minden döntés következményekkel jár. Ám ha kell, őket is megóvja a tanúvédelem.


  De hogyan nézne ki akkor az életünk? Feltételezem, hogy el kellene költöznünk valahová, és új személyazonosságot kapnánk. Elveszítenénk a vagyonunkat is?


  Ezeket a részleteket mind átbeszéljük, ha elvállalja a feladatot. De kérem, tartsa észben, hogy a cégét akkor is padlóra kényszerítjük, ha nem segít nekünk, és könnyen lehet, hogy akkor is elveszítenék a vagyonuk nagy részét. Sajnálom.


  De hát megdolgoztam érte! Húsz éven át húztam az igát. Soha nem tettem semmi rosszat.


  Könnyen lehet, hogy ez így igaz, de az igazságügyi hivatal mindenkit górcső alá vesz majd, aki hasznot húzott a bűnözésből, még azokat is, akik ezt tudatlanul tették. Talán megnyeri a bírósági tárgyalást, de az ügyvédje borsos ára és a negatív publicitás miatt könnyen lehet, hogy jobban jár, ha a tanúvédelmi programot választja a névtelenséggel és az alacsonyabb életszínvonallal.


  Miért pont engem választottak?


  Tekintsen inkább úgy a dologra, hogy kapott egy lehetőséget arra, hogy hőssé váljon. Hogy szolgálja a nemzetét, és helyrehozzon egy szörnyű igazságtalanságot. Nem lépünk kapcsolatba magával, ha nem feltételezzük, hogy megvan hozzá az ereje, a kitartása és a képességei, hogy sikerre vigye a nyomozást. Az FBI bízik magában, és hiszünk benne, hogy nem érdemtelenül.


  Nem sokkal később Morrist elnyelte az éjszaka.


  Amint az ügynök elment, Nash lerogyott a földre a gyönyörű otthona közepén, és azon merengett, vajon hogyan csesződhetett el az egész élete röpke húsz perc alatt.


  6. fejezet


  Rhett Temple Porschéja ide-oda szlalomozott a sávok között az autópályán. Az éjszaka ezen pontján alig volt forgalom. Napközben nagy hőség uralkodott, de a zivatar egészen lehűtötte a levegőt. Ahogy közeledett az úti céljához, kelet felé az égen sötét, morajló felhőket látott, amik egy folyékony hegygerincre emlékeztették.


  Hirtelen teljesen eluralkodott rajta a vágy, a következő kijáratnál lehúzódott, lefékezett, feltekert egy százdollárost, és felszívott egy csík kokaint a műszerfalról. Megvakarta az orrát és szipogott, hogy az utolsó szemcséket se pazarolja el.


  Manapság pluszköltségekkel jár, ha olyan drogokat akarsz venni, amiben garantáltan nincs fentanil vagy valami egyéb szintetikus cucc, ami egy másodperc törtrésze alatt végez veled. Így aztán Rhett egy olyan embertől vásárolt, akiben igazán megbízott: egy kolis haverjától, aki mellékállásként kábítószerrel kereskedett, és egy titkos raktárban akkora tablettakészítő gépe volt, mint egy hűtőszekrény. Főállásban is remekül keresett gazdag hipochonderek orvosaként.


  Amilliárdosok nem véletlenül akartak minél tovább élni: túl jól szórakoztak ahhoz, hogy csak úgy meghaljanak.


  Rhett az apja félreeső birtokához tartott. Akertet kapu őrizte, de volt hozzá kódja, hacsak az apja, Barton Temple meg nem változtatta azt. Már megint.


  Szeret szórakozni velem, mert megteheti. Csak miatta vagyok gazdag. De ha egyszer végre megdöglik, a magam ura leszek. Remélem, apa, hamar fűbe harapsz!


  Kiszállt a kocsijából, lépései kopogtak a mészkőlapokon, amelyeket Prágából vagy Budapestről hozattak, hogy azzal rakassák le a magánutat, amit a normális emberek csak felhajtónak neveztek volna. Egy pillanatra megállt, és végignézett a hatalmas kúrián, amelyet az apja azért építtetett, mert unatkozott, és volt negyvenmillió dollárja fölösen. Rhett nem is tudta, hogy pontosan milyen nagy az épület, de úgy tűnt, kijárna neki egy külön irányítószám. Asaját belvárosi lakása elfoglalta egy felhőkarcoló teljes legfelső emeletét, de valószínűleg befért volna az itteni konyhába.


  Az eső alábbhagyott kicsit, ő pedig odarohant a kikövezett bejárathoz, aminek a kétszárnyú tölgyfa ajtaja egy katedrálisban is megállta volna a helyét. Egy autentikus angol komornyik üdvözölte, akit Herbertnek, Haroldnak vagy valami ilyesminek hívtak, és egy híres londoni hotelben dolgozott azelőtt. Habár hajnali kettő is elmúlt, a lakáj teljesen ébernek látszott. Anegyedmilliós fizetés, a bónuszok, a fényűző lakrész és az ötcsillagos séf főztje igazán kompenzálja egy kis éjszakázásért, gondolta Rhett.


  Alibériás brit robot a lift helyett egy széles lépcsőn vezette fel, amin egy kamion is elfért volna, aztán átkeltek egy olyan hosszú hallon, hogy kész gyalogtúra volt végigmenni rajta, és bekopogott az ajtón. Egy mély hang bentről megadta az engedélyt, a komornyik kitárta az ajtót, biccentett Rhettnek, és elment.


  Aférfi begombolta az inge ujját, megigazította a zakóját, lesimította a haját. Úgy lépett be a szobába, mint iskolakerülő az igazgatói irodába.


  Az apja egy széken ült az ablaknál. Fényűző, fehér pamutköpenyt viselt, amit a monogramja díszített. Rhett egy villanásnyi ideig még látta, ahogy a testőrei egy másik ajtón kivezetnek egy bekötözött szemű, szűk, fekete miniruhát viselő fiatal nőt.


  Mi az, nincs itthon a harmadik feleséged?  kérdezte.


  Barton Temple öt centiméterrel volt magasabb a fiánál, és körülbelül ötven kilóval nehezebb. Ahájas fejébe göndör, ősz hajszálakat ültettetett.


  Mindy elment valahová az egyik géppel. Talán Cannes-ba. Régebben a filmszakmában dolgozott, tudod?


  Ja, sminkesként…


  Ami azt jelenti, fiacskám, hogy tudja, hogyan nézzen ki jól. Ez az egyetlen oka, hogy elvettem. Mert jól áll nekem.


  Hívattál. Itt vagyok. Miről van szó?


  Atemetésről.


  Micsoda?


  Hogy ment a temetés?


  Ki halt meg?  értetlenkedett Rhett. Lehajtotta a fejét. Kezdett múlni a kokain hatása.


  Istenem, fiacskám, egyszer az életben végre felfoghatnád már azzal az ostoba fejeddel, ha kérek tőled valamit! Walter Nashről beszélek.


  Walter Nash nagyon is él.


  Az apja temetéséről.


  Mi van vele?


  Megmondtam, hogy vegyél részt rajta.


  Basszus, azt hittem, viccelsz!


  Barton bosszúsan ingatta a fejét, aztán a gazdagon megpakolt bárpulthoz lépett, és kevert magának egy whisky-szódát. Meg sem kérdezte a fiát, hogy kér-e valamit.


  Walter Nash a legjobb ember, akit valaha felvettem, még téged is beleértve. Ő az egyetlen oka annak, hogy még nem vitted csődbe azt a süllyedő hajót, amit cégnek csúfolsz. Ami, hozzáteszem, remekül ment, amíg át nem adtam neked a kormányt.


  Ugyan már, minden rendben van!


  Farkasszemet néztek.


  Nem mondanám, hogy minden rendben, amikor a nyereség és a bevétel tizenöt százalékkal csökkent  replikázott az apa.  Ráadásul az iparági referenciaértékek is teljesen mást mutatnak. Anettó pénzáramlás is szar a cégnél. De Nash nélkül ötven százalék lenne mindkettő, és a pénzáramláson is csak pennyket keresnél. Lényeg a lényeg, ez az ember a te szekeredet tolja, és egy tucatnyi másik vállalat mindent megtenne, hogy elhappolja tőled. Úgyhogy igen, rohadtul el kellett volna menned az apja temetésére.


  Jó, jó, sajnálom!


  Sajnálhatod is, csak nem azért, amiért gondolod.


  Ahájas férfi előhúzott egy kubai szivart a díszes diófa dobozból, és rágyújtott. Rhett látta, hogy limitált kiadású Montecristo, aminek az ára meghaladta az ötszáz dollárt.


  Barton Temple legalább százhúsz országban járt élete során. Királyokat, diktátorokat, híres iparmágnásokat és gazdag családok sarjait tudott a közeli ismerősei között. Olyan személyeket a világ minden sarkából, akik hatással voltak a többi nyolcmilliárd ember életére. Afiatalabb, fittebb napjai során mexikói sziklákról ugrált a tengerbe, és oroszlánokat, vad elefántbikákat lőtt a kenyai szavannákon, amikor Rhett még csak pelenkás volt. Legalábbis Barton néha ezzel kérkedett. Kétes módszerekkel nagyon megszedte magát Afrikában, valamint Dél- és Közép-Amerikában, majd a pénzt még nagyobb vagyonná változtatta Európában. Azt beszélték róla, hogy egyidőben közel-keleti fegyverkereskedőkkel is üzletelt. Felhőkarcolókat vásárolt New Yorkban, olajfinomítókat Texasban, meg rengeteg további földet és céget a kettő között. Szívesen látott vendég volt más milliárdosok otthonában és a világ legfontosabb fővárosainak vezetőinél, mert mindannyiukat megkente. Az örökösödésiilleték-kiskapu csak az ő lobbizásának köszönhetően létezett még mindig az Egyesült Államok adórendszerében. Ennek köszönhetően az igazán gazdagoknak kevesebb adót kellett fizetniük, mint azoknak, akiket arra béreltek fel, hogy lecseréljék a kisgyerekeik pelenkáit, vagy a sajátjukat, ha már az aggastyánkorba értek.


  De mostanra dagadt szemétládává vált. Immár nem tűnt olyan legyőzhetetlennek a fia szemében.


  Már nem húzhatja sokáig.


  Figyelj, küldetek a házukhoz egy csokor virágot valami szép levéllel, amiben megírom, hogy szeretném kifejezni őszinte részvétemet, bla-bla-bla.


  Szívtelen mocsok vagy  jelentette ki az apja. Aztán elvigyorodott.  Pont, mint amilyennek neveltelek.


  Nem is te neveltél fel, hanem anya, ha nem emlékeznél. De ő nem szívtelen mocsoknak nevelt. Azt tényleg neked köszönhetem.


  Az igazán fontos pillanatoknál ott voltam. Mint amikor átadtam neked a Sybaritic vezetését, amire az egyetlen okom az volt, hogy a vérem vagy. Akkor bezzeg nem nyivákoltál amiatt, hogy kis korodban elmulasztottam a focimeccseidet és az előadásaidat.


  Ez minden, amiről beszélni akartál? Csak a temetésről? Nem hallottál még az SMS-ről?


  Az apja nem válaszolt, Rhett pedig az ajtóra nézett, amelyen kivitték a bekötött szemű nőt.


  Ó, értem én! Azt akartad, hogy lássam, hogy még mindig megy a fiatal csajokkal? Soha nem is kételkedtem benned, apa. Elvégre tavaly elvettél egy huszonkilenc éves lányt. Hány éves volt a mai? Tizenhat?


  Az apja megitta az itala végét.


  Akad még néhány dolog, amiről váltanunk kell pár szót.


  Például?


  AB. u.-ra vonatkozó elvárásaidról.


  B. u.?


  Ahájas férfi türelmetlenül ingatta a fejét.


  Gondolkozz már, fiacskám! Barton után.


  Rhett úgy döntött, hogy őszinte lesz.


  Hát, mindig is azt feltételeztem, hogy legidősebb gyerekként engem illet majd az oroszlánrész, valamint a vállalatok vezetése is rám hárul majd. Betht nem érdekli az üzlet.


  Barton összeszűkült szemmel és rezzenéstelen arccal tanulmányozta őt.


  Ahúgodon kívül van két féltestvéred is. Anővéreid jóval idősebbek nálad.


  Oké. De Angie autista, és itt lakik veled. DeeDee pedig egy elkényeztetett hercegnő, aki fényűző életet él Párizsban, egyetlen napot nem dolgozott soha, és azt sem tudja, mi a különbség egy zrt. és egy kkt. között.


  Francokat autista! Angie több mint ötven, de az esze olyan, mint egy taknyosé.


  Rhett hitetlenkedve meredt rá. Nem értette, az apja hogyan beszélhet ilyen érzéketlenül a lányáról.


  Persze miért is lepődöm meg? Ő a világ legnagyobb seggfeje. De én sem sokkal vagyok jobb nála.


  Angie a legkedvesebb ember az egész családban  vette a védelmébe a nővérét.  De nem lesz a vállalataid vezetője.


  Az anyja hibája az egész  legyintett Barton pöfékelve.  Én nem tehetek róla. Nézz csak DeeDeere! Neki szorult ész a fejébe.


  Ez vitatható.  Rhett undorodott attól, hogy az apja sosem vállalta a felelősséget, ha félresikerült valami. Kizárólag a sikereket mondta magáénak.


  Csak hogy tudd, Mindy mostanában szóvá tette, hogy vágyik egy gyerekre.


  Előbb töltenéd be a nyolcvanat, minthogy az óvodáskorba érne. Amúgy is, nem elég neked négy gyerek?


  Hányszor mondtam már, fiacskám, hogy a minőség fontosabb, mint a mennyiség?  Az apja felállt, a bárpulthoz ment, és újra teletöltötte a poharát.  Neked mikor lesz végre feleséged és gyerekeid? Nem szaladhatsz egész életedben a szoknyák után.


  Amikor Rhett nem válaszolt, Barton felvont szemöldökkel fordult felé.


  Istenem, azt ne mondd, hogy valójában a férfiakat szereted és nem a csajokat!


  Figyelj, engem nem érdekel, hogy mindenedet hagyod rám, semmit se, vagy valamit a kettő között.


  Micsoda?  somolygott az apa.  Majd te eltartod magad?


  Már egy jó ideje azt teszem.


  Akkor állj le a kokózással! Pár évig én is csináltam. Nem tesz jót.


  Nem drogozom.


  Akkor mi az a fehér por az arcodon, fiacskám? Még hazudni sem tudsz rendesen!


  Rhett gyorsan megtörölte az arcát.


  Majd bocsánatot kérek Nashtől. Végeztünk?


  Ja. Húzz vissza abba luxuslakásba, amiért olyan keményen megdolgoztál!  horkantott Barton. Ahogy a fia elhagyta a szobát, még utánaszólt:  És keríts magadnak egy feleséget, aztán kezdjetek el gyerekeket csinálni, fiacskám! Úgy legalább tettethetnéd, hogy te vagy az alfahím, ha már másképp nem megy.  Tudta, hogy azt utálja, ha fiacskámnak szólítja, ezért mindig így nevezte.


  Rhett bement a mosdóba, és megmosta az arcát, aztán tett egy kitérőt az első emeletre. Bekukkantott egy ajtón.


  Angelina  Angie  Temple az ágyán ült, és a plafont bámulta, ami telis-tele volt foszforeszkáló csillagokkal. Az egész szobáról lerítt, hogy a lakója az örök gyermekkorban él, mindenütt babák, plüssállatok és régi Disney-poszterek sorakoztak. Angie-nek frufruja volt. Szinte minden hajszála megőszült már.


  Atekintete az ajtóra vándorolt.


  Et?


  Sosem tudta kiejteni az öccse nevét, ezért Etnek hívta.


  Az orvosok már nem használták a rosszul funkcionáló autista kifejezést, de Rhett tudta, hogy a testvére ebbe a csoportba tartozna. Anő mégis kedves volt, és gyengéd, kivéve, amikor alkalmanként egy fülsértő zaj vagy az erős fény kiborította. Néha látszólag ok nélkül is elveszítette a fejét, de manapság ritkaságszámba ment, mert rengeteg gyógyszert szedettek be vele a hiperaktivitása, a ritualizált viselkedése, az ingerlékenysége és a szorongása miatt. De Angie így is vidámnak tűnt.


  Rhett szinte irigyelte őt.


  Szia, Angie!


  Odahúzott egy széket az ágy mellé, és leült.


  Et?  Anő szája fülig ért. Közelebb hajolt, de nem ölelte meg az öccsét. Nem szeretett hozzáérni másokhoz.  Et, Et, Et, Et  énekelgette.


  Aférfi kis korában rengeteget játszott a nővérével. Angie tökéletes játszótárs volt egy energikus kisfiúnak, mert sosem fáradt bele akalandozásba és a bolondozásba. De Rhett gyerekként a testvére kirohanásait is megtapasztalta. Felnőtt férfiként már csak sajnálta őt.


  Régen közelebb állt hozzá, mint bárki máshoz a családjából. Aztán Rhett felnőtt, de Angie a gyermekkorban ragadt.


  Miért nem alszol?


  Csill  mutatott a nővére a plafonra.  Szép.


  Rhett is felnézett.


  Igen, a csillagok tényleg szépek. De holnap is itt lesznek, amikor felébredsz, jó? Szóval tente, tente, tente!  Ezt a kifejezést Angie agyába sulykolták a terapeutái, és rögtön elálmosodott a hallatára. Az apjuk ragaszkodott hozzá, hogy legyen valamilyen eszköze a lánya irányítására. Rhett értette, hogy miért, de azt is szerette látni, amikor a nővére szembeszegül az apjával.


  Tente, tente, tente, Et, Et, Et, Et.  Angie lefeküdt, és becsukta a szemét. Már azelőtt elnyomta az álom, hogy az öccse az ajtóhoz ért volna.


  Rhett hátrafordult, és figyelte, hogy a nő milyen békésen alszik. Egy pillanatra azt kívánta, bárcsak megint kisfiú lehetne, és játszhatna a nővérével.


  De tudta, hogy ez a kívánság sosem teljesül majd, így rosszkedvűen visszatért a világba, amit az apja kialakított neki.


  7. fejezet


  Engedjetek el! Engedjetek el, ti barmok!


  Az udvarra érve Rhett látta, hogy a bekötött szemű fiatal nőt, az apja aznap esti szexpartnerét épp egy furgonba taszigálja két férfi.


  Hé, fiúk!  szólalt meg.


  Igen?  kérdezte a nagyobbik fickó, aki Barton Temple biztonsági szolgálatának vezetője volt.


  Hová viszitek?


  Vissza, ahonnan jött, uram.


  És a szemkötő?


  Aférfi úgy nézett rá, mint egy hülyére.


  Afőnök védelme érdekében kell, uram.


  Majd én visszaviszem  jelentette ki Rhett.


  Nem lehet. Azt a parancsot kaptuk…


  Afőnök az imént mondta nekem, hogy jöjjek le, és vegyem át. Ha nem hiszitek, valaki felmehet hozzá, felkeltheti és tőle is megkérdezheti.


  Ehhez egyik őrnek sem fűlött a foga.


  Rhett megragadta a lány karját.


  Indulás!


  Az ellen próbált állni, de abbahagyta, amikor a férfi odahajolt hozzá, és a fülébe suttogta:


  Egy veszélyes helyzetből mentelek ki. Bízz bennem!


  Rhett a Porschéjához vezette a nőt, beültette, és bekapcsolta a biztonsági övét is.


  Mi a neved?  tudakolta a kormányhoz ülve.


  Levehetem végre ezt a szemkötőt? Azt mondták, nem fizetnek ki, ha idő előtt leveszem.


  Amikor megérkezünk hozzád, majd leveheted. Mi a neved?


  Laurel.


  Hogyan kerültél ide ma éjjel?


  Azok szervezték meg, akiknek dolgozom.


  Abevételed mekkora része megy hozzájuk?


  Hetven százalék. Atöbbi az enyém.


  Jobb alkut kellene kötnöd.


  Csak vigyél haza, jó?


  Hová?


  Aprostituált megadta a címet, Rhett pedig beütötte a navigációs rendszerbe.


  Végigmérte a lányt. Tényleg fiatalnak tűnt. Talán kiskorú? Az apja elvesztette a józan eszét, ha ilyen veszélyes játékokat játszik.


  Jól bánt veled?


  Laurel vállat vont.


  Másra gondoltam közben. Mindig ezt csinálom.


  Sok pénzt adott?


  Ja. Nagyon sokat.


  Mennyit, ha szabad megkérdeznem?


  Kétezret  közölte a lány. Hangjából sütött a büszkeség, de a csodálkozás is.  Két lepedőt tíz percnyi munkáért  tette hozzá, amire Rhett felhorkant.


  Meglep, hogy ki tudott elégíteni.


  Nem tudott. De én kielégítettem őt.


  Beletelt pár másodpercbe, mire a férfi felfogta, hogy ez mit is jelent.


  Értem. Hát, elég öreg már.


  Mindegy.


  De te csak harminc százalékot kapsz. Az hatszáz dollár.


  Tíz percért az is sok. Órákba átszámolva az…


  …harminchatezer.


  Ja. Sokkal több, mint amennyit az orvosok meg az ügyvédek keresnek.


  Már máskor is voltál vele?  kíváncsiskodott Rhett.


  Ezelőtt háromszor.


  Bekötött szemmel honnan tudod? Ahangjából?


  Aszagából  vallotta be a lány egy grimasz kíséretében.


  Ez felkeltette a férfi érdeklődését.


  Milyen szaga van?


  Öreg. Naftalin, meg még valami, amit sehogy sem ismerek fel.


  Egy kanyarban a prostituált Rhett felé fordult.


  Szóval szerinted a harminc százaléknál többet kéne keresnem?


  Nos, valójában te végzed a munkát.


  Te gazdag vagy, mi?


  Miből gondolod?


  Ott voltál a fószer házában. Az emberei uramnak szólítottak, és hagyták, hogy elvigyél. És a kocsid is drága az illata meg a hangja alapján.


  Nyomozónak is elmehetnél.


  Figyelj, nem akarsz megdugni?  kérdezte a lány hamiskásan.  Apád amúgy sem elégített ki. Ráadásul most a pénz száz százalékát zsebre tehetném.


  Hány éves vagy?


  Huszonkettő.


  Komolyan kérdezem. Hány éves vagy?


  Tizenkilenc. Esküszöm!


  Van nálad valami igazolvány?


  Aruhám bal zsebében. Vedd csak elő nyugodtan!  tette hozzá kacéran a lány.


  Rhett közelebb hajolt hozzá. Kókusz- és virágillata volt. Ahogy belenyúlt a zsebébe, érezte a csípője puhaságát is.


  Ajogosítvány tanúsága szerint a prostituáltat Laurel Burke-nek hívták, és tizenkilenc éves volt. Akártya valódinak tűnt. Ha nem is az, a férfi legalább hivatkozhat rá. Lefotózta a mobiljával, és visszacsúsztatta a lány zsebébe, közben pedig megsimította a combját és a csípőjét.


  És ne aggódj, fogamzásgátlót szedek  jegyezte meg Burke. Persze a vénembernél ez nem is számított. Úgy nem is lehet teherbe esni.


  Rhett tudta, hogy az apja évekkel korábban elköttette az ondóvezetékét, de abban is biztos volt, hogy ezt Mindynek sosem árulta el. Valószínűleg inkább minél tovább akar szexelni vele, és közben a nőt hibáztatja, hogy nem tud teherbe esni, elvégre Barton Temple már négy gyereket nemzett.


  Apirula néha nem működik. Úgyhogy én óvszert húzok majd.


  Hol szeretnél megdugni?


  Aférfi válasz helyett lekanyarodott egy földútra, és megállt egy orgonabokor előtt, aminek az ágai mélyre hajlottak az esőcseppek súlya alatt. Mivel épp nem esett, hátrahajtotta a kocsi tetejét, hogy több helyük legyen.


  Letolta a nadrágját, és felhúzta az óvszert, közben pedig utasította a lányt, hogy továbbra se vegye le a szemkötőt. Ezután hátratolta az ülését, amennyire csak tudta, és segített Burke-nek, hogy az átmászhasson rá.


  Afiatal prostituált lovagló ülésbe helyezkedett, és levette a ruháját. Alatta csak egy tangát viselt, de Rhett ezt is félrehúzta.


  Most sem vehetem le a kendőt a szememről?


  Így különlegesebb. Te pedig olyannak képzelsz, amilyennek csak szeretnél.


  Izgi.


  APorsche ide-oda mocorgott a következő fél órában.


  Jobb voltam, mint az a vén rohadék?  suttogta Rhett, miközben a lány fejét simogatta.


  Ó, igen!  duruzsolta Laurel.  Sokkal.


  Amikor újra eleredt az eső, a férfi beindította a motort, és visszahúzta a kocsi tetejét, hogy meg ne ázzanak. Felöltöztek, és elindultak. Fél órával később megálltak a városban, jó messze a gazdag negyedtől. Rhett az ülése alatti, megrendelésre készült kis páncélszekrényből elővett egy hatalmas köteg százdollárost, a kesztyűtartóból pedig egy lezárható műanyag zacskót. Beletette a bankjegyeket, és átnyújtotta.


  Ötezer dollár.


  Basszus, komolyan?


  Szeretnéd megszámolni?


  Nem kell. Hiszek neked.


  És, mint ahogy azt te is mondtad, tiéd mind a száz százalék. Fél óra munkáért járt ennyi, tehát egy óra tíz lepedőt érne.


  Köszi a fizetésemelést!  vigyorgott a lány.


  Aférfi segített neki kiszállni az autóból.


  Itt laksz a közelben?  kérdezte Rhett.


  Látsz egy piros ajtót?


  Igen, balra, a tizenkettes számú.


  Na, ott.


  Van nálad kulcs?


  Amásik zsebemben.


  Számolj ötig, és aztán vedd le a szemkötőt.


  Talán máskor is megismételhetnénk ezt.


  Talán.


  Aférfi beszállt a kocsiba.


  És nekem milyen az illatom?


  Alány a hang irányába fordult.


  Nem öregszag, az biztos. Semmi naftalin…


  De?


  De… ne vedd rossz néven, de kicsit olyan az illatod, mint neki.


  8. fejezet


  Éjjel kettő múlt, amikor Nash felszenvedte magát az emeletre. Judith mélyen aludt, az arcát félig eltakarta az alvómaszkja. Aférfi egy darabig csak állt az ágy mellett, nézte a feleségét, és gondolkodott. Mit is kellene kezdenie az életével, és hogyan érintené ez a nőt?


  Pizsamába bújt, fogat mosott, fogselymezett, és szájvízzel öblögetett is, hogy megszabaduljon a hányás ízétől. Aztán lerogyott a kanapéra a hálószoba előtt, és elnyomta az álom. Amikor felébredt, már elállt az eső, és a napfény betűzött az ablakon, amitől úgy érezte, hogy mindjárt szétreped a feje. Ekkor vette észre Judithot, aki ott állt mellette egy szál hálóingben.


  Jól vagy, Walter?


  Nash megdörgölte a szemét.


  Persze! Miért?


  Hát, először is, miért itt aludtál?


  Későn jöttem fel, nem akartalak felkelteni.

